cyanic-selkie/wikianc huggingface dataset:
बुटवल उपमहानगरपालिका
विविध
तिलोत्तमा नदीको तटमा अवस्थित चुरे पहाडको काखमा पहाड र तराईको सङ्गमस्थल यो नेपालको प्रसिद्ध व्यापारिक केन्द्र हो। केही वर्षअघिसम्म व्यापारिक पेसामा संलग्न हुने र उक्त क्षेत्रबाट रोजगारीको अवसर बढी प्राप्त हुने दृष्टिकोणबाट विशेष गरी पाल्पा, गुल्मी, स्याङ्जा, बागलुङ, पर्वत, अर्घाखाँची आदिबाट मानिस बसाइसराई गरी यहाँ आउँथे, तर २०४० सालपछि उक्त नगरको शैक्षिक क्षेत्रमा भएको प्रगतिको फलस्वरूप अध्ययन र अध्यापन पेसाको अवसरमा उल्लेखनीय वृद्धि भएको कारणले पनि बुटवलनगर एउटा शैक्षिक केन्द्रको रूपमा परिचित छ। नेपाल वातावरण प्रतिवेदन २००१ ले सबैभन्दा बढी फोहर उत्पन्न नेपालका सहरमध्ये बुटवल छैटौँ स्थानमा पर्दछ। प्रतिवेदनमा बुटवलमा प्रत्येक वर्ष ९ हजार ६८९ टन फोहरमैला उत्पन्न हुने उल्लेख छ। भौगोलिक बनावटको आधारमा हेर्दा बुटवल निकै असुरक्षित देखिन्छ। एक करोड ५० लाख वर्ष पहिले बनेका चुरे पहाडको धरातलीय बनावट निकै कमजोर किसिमको छ। चुरे क्षेत्रको भूक्षय समस्या बुटवल नगरपालिकाको लागि गम्भीर चुनौती बनेको छ। वि.सं. २०५५ भाद्र १९/२० गते वडा नं पाँच ज्योतिनगरमा विनाशकारी पहिरो जाँदा एकजनाको मृत्यु हुनुका साथै १ सय १ घर र १९ घडेरी वगरमा परिणत भएको थियो। यहाँ प्रत्येक वर्ष पहिरोले केही न केही दुःख दिइरहेको छ। बुटवलमा २०३२ सालमा औद्यौगिक क्षेत्रको स्थापना गरियो। कुल ४३४ रोपनी क्षेत्रफल ओगटेको उक्त क्षेत्रको ३६० रोपनी जमीन उद्योगको लागि र ६४ रोपनी जमीन अन्य प्रयोगका लागि छुट्याइएको छ।
बोर्डेक्स मिक्सचर
बोर्डेक्स मिक्सचर वा वोर्डो मिश्रण (अङ्ग्रेजी: Bordeaux mixture) चुन (स्लेक्ड लाईम; Ca(OH)2) र नीलोतुथो (कपर सल्फेट; CuSO4) घोलेर बनाइएको घोल हो । बगैँचा, फलफूलका फार्महरूमा ढुसी जन्य जीवाणुहरूबाट बच्नका लागि बोर्डो मिश्रणको प्रयोग गरिन्छ । रोग लाग्नु अघि नै प्रयोग गरेको खण्डमा मात्र मिश्रण प्रभावाकारी हुन्छ । उन्नाइसौँ शताब्दीमा पहिलो पटक फ्रान्समा यो मिश्रण बनाइएको थियो ।
इतिहास
उन्नाइसौँ शताब्दीमा युरोपमा अङ्गुरमा थुप्रै रोगहरु देखिए । बोर्डेक्स विश्वविद्यालयका वनस्पति प्रध्यापक पियर्अ-मेरी-अलेक्सीस मिल्याडर्टले सडक छेउका अङ्गुरका बोटहरू स्वस्थ देखे । त्यहाँ बटुवाहरूलाई अङ्गुरको बोटबाट विकर्षण होस् भन्ने हेतुले चुन र निलो तुथो लगाएको पाए । पियर्अले, अरनेष्ट डेबिडसँग थप अनुसन्धान पछि आफ्नो नतिजा सन् १८८५ मा प्रकाशित गरेर मिश्रणको प्रयोगको प्रोत्साहन गरे ।
फ्रान्समा वोर्डो मिश्रणलाई मिलार्डेट-डेबिड टेर्टमेन्ट पनि भनिन्छ ।
मुख्य प्रयोग
यसको प्रयोग 'ढुसी'बाट हुने रोगहरूबाट बोटविरुवा बचाउन प्रयोग गरिन्छ । डढुवा (ब्लाईट), दादे (स्क्याब) र लाही किरा (एफिड्स) जस्ता रोग र किराहरूबाट बचाउन यसको प्रयोग गरिन्छ ।
पद्धति
मिक्स्चरमा हुने (Cu2+) आयन्सले (क्युप्रिक हाइड्रोअक्साइडबाट प्राप्त हुने) ढुसीलाई हुर्कन नदिई जैविक प्रक्रियालाई असर गर्दछ । यसका निम्ति ढुसी लाग्नु भन्दा पहिलै मिक्स्चरको प्रयोग भएको हुनुपर्दछ । पानीले सजिलै पखालिन सक्ने हुनाले पनि त्यति उपयुक्त नहुन पनि सक्छ । साधारण रूपमा जाडोको समयमा मिक्स्चरको प्रयोग गर्न सकिन्छ, तर चिसो र बादल लागेको अवस्थामा प्रयोग नगर्दा नै उत्तम हुन्छ ।
रासायनिक प्रक्रिया : CuSO4 + Ca OH)2= Cu(OH)2 + CaSO4
जोखिम
तामाको मात्रा बढी भएको अवस्थामा माछा, गाईवस्तु र माटोको गड्यौलालाई समेत असर गर्न सक्दछ । तर, अन्य विषादी भन्दा यो मिक्स्चर कम घातक हुन्छ ।
यी पनि हेर्नुहोस्
बोर्डो पेन्ट
कोकोस टापु
कोकोस टापु वा किलिङ्ग आइल्याण्ड हिन्द महासागरमा अवस्थित अष्ट्रेलियाको स्वशासित राज्य हो ।
रूख चुइयाँ
रूख चुइयाँ नेपालमा पाइने एक प्रकारको चराको नाम हो । यसलाई अङ्ग्रेजीमा ओलिभ-ब्याक्ड पिपिट (Olive-backed Pipit) भनिन्छ ।
मिलेनियम मोडल कलेज
मिलेनियम मोडल कलेज चितवन जिल्लाको भरतपुरमा अवस्थित एक कलेज हो । यसले त्रिभुवन विश्वविद्यालयसँग सम्बन्धन लिएको छ ।
प्रथम र राष्ट्रिय सहभागिता
प्रथम र राष्ट्रिय सहभागिता (Apertura y Participación Nacional) भेनेजुएलामा एउटा राजनीतिक दल हो | दल १९९७मा स्थापना गरियो |
बडागाँउ
बडागाँउ गुल्मी जिल्लामा अवस्थित एक गाउँ विकास समिति हो।
महांकाल, काठमाडौं
महांकाल, काठमाडौँ बागमती अञ्चलको एक गाँउ विकास समिति हो।
जेनेट ज्याक्मी
जेनेट ज्याक्मी (जन्म: १९६७) एक अमेरिकन अश्लील चलचित्र अभिनेत्री हुन ।
शान्ति एकाडेमी बहुमुखी कलेज
शान्ति एकाडेमी बहुमुखी कलेज चितवन जिल्लाको भरतपुरमा अवस्थित एक कलेज हो । यसले त्रिभुवन विश्वविद्यालयसँग सम्बन्धन लिएको छ ।
बालेश्वर मन्दिर
बालेश्वर मन्दिर दैलेख जिल्लाको दुल्लु- बडलम्जी मार्गको पश्चिम तर्फ अगलो डाँडोमा अवस्थित छ। मासको पिठोको लिउन हालेर इट्टाद्वारा बनाएको यस मन्दिरलाई बालेश्वर शिवालय पनि भनिन्छ। प्राचिन कालमा यसलाई जयश्वर भर्ग भनिन्थ्यो भने राणा कालका प्रथम प्रधान मन्त्री जंगबहादुर राणा का पिता बालनरसिंह कुँवरले यसको जिर्णोद्वार गरी यहाँ समाधी लियको हुनाने यसलाई बालेश्वर शिवालय भनिन थालिएको हो। दक्षिण दिशा तर्फ मुल ढोका रहेको यस मन्दिरका भित्ताहरूमा कलात्मक आँखी झ्यालहरू रहेका छन्। यस मन्दिर भित्र शाके १२७७ को शिलालेख रहेको छ। उक्त शिलालेख अनुसार यस मन्दिरको स्थापना जयसिंहले कृतिखम्ब स्थापना गर्नु भन्दा २ वर्ष पहिले नै बनाएको देखिन्छ। जमिनको सतहबाट गोलाकार मंडप उठाएर मन्दिरको निर्माण गरिएको छ। यस मन्दिरमा पञ्चकोशी तिर्थलको यात्रामा आएका तिर्थयात्री लगायत यहाँका स्थानिय वासिन्दाहरूले पिण्डदान र श्राद्ध गर्ने गर्दछन्। बालेश्वर मन्दिरमा पिण्डदान गर्नाले पृतीहरूको उद्धार हुन्छ भन्ने जनविश्वास रहेको छ । पौराणिक इतिहास बोकेको यो बालेश्वर मन्दिरको अवस्था अहिले निकै संकटमा परेको छ।
कलियुग
कलि युग सनातन(हिन्दु) शास्त्रीय विश्वास अनुसार चार मध्येको अन्तिम युग हो। यो युगमा मानिसहरूको चरित्र बिग्रने सभ्यताको नाममा नया समस्याहरू जन्मने भनेर केही शास्त्रहरूमा उल्लेख गरिएको छ। यो द्वापर युगको अन्त्य पछि सुरुहुन्छ भनिन्छ र यसको अन्त्यसँगै सारा संसार ध्वंस भइ नयाँ संसारको शृजना हुने विश्वास गरिन्छ। हामी अहिले बाचीरहेको युग कलि युग हो भनेर विश्वास गरिन्छ । कलियुगको अर्थ कला (विज्ञान)बाट चल्ने अथवा विज्ञानबाट अघी बढ्ने युग भन्ने बुझिन्छ । अहिलेको युगमा कला नै अघी बढेको देखिन्छ जस्तै यो हामीले पढिरहेको र सम्पादन गरिरहेको पनि एक कला नै हो । यो युग राजा परीक्षित को राज्यबाट सुरु भएको मानिन्छ।
भद्रपुर विमानस्थल
भद्रपुर विमानस्थल चन्द्रगढी विमानस्थल को नामले पनि चिनिन्छ । सुदुरपूर्वी नेपालको मेची अञ्चलको झापा जिल्लाको चन्द्रगढीमा यो विमानस्थल अवस्थित छ ।
नामकरण
यो विमानस्थलको नाम नेपालको चन्द्रगढी बजारको नामबाट राखिएको हो।
उडान
यो विमानस्थलबाट हुने प्रमुख हवाई सेवा तलका ठाउँसम्म बिस्तारित छ-
हाल भद्रपुर काठमान्डू मात्र दैनिक ६ -७ उडान  रहेको भद्रपुरका स्थनीय मनोज दाहालको भनाइ छ भद्रपुरबाट दैनिक मकालु ,अग्नी ,प्राईम,भाग्य रेखा, मितेरी  यातायातको सैनिक सेवा भद्रपुरबाट काठमान्डू , नारायनघाट बिरा|त्नगर धरान  जनकपुर गाइघाट सम्मको यात्रा छ
श्रीलङ्काको प्रधानमन्त्री
श्रीलङ्काको प्रजातान्त्रिक समाजवादी गणतन्त्रका प्रधानमन्त्री मन्त्रीहरूको मन्त्रिपरिषद्को प्रमुख र संसदको सबैभन्दा वरिष्ठ सदस्य हुन्। यो श्रीलङ्काको कार्यकारी शाखामा राष्ट्रपति पछिको दोस्रो सबैभन्दा शक्तिशाली पद हो, जो संवैधानिक प्रमुख कार्यकारी हो। मन्त्रिपरिषद्लाई उनीहरूको नीति र कार्यका लागि सामूहिक रूपमा संसदप्रति जवाफदेही बनाइन्छ।
नियुक्ति
राष्ट्रपतिले संसदको एक सदस्यलाई प्रधानमन्त्रीको रूपमा नियुक्त गर्नेछन्, जसले राष्ट्रपतिको विचारमा "संसदको विश्वासको कमाण्ड गर्ने सम्भावना बढी हुन्छ"। प्रधानमन्त्रीले पदबाट राजीनामा नगरे वा संसदको सदस्य रहन नसकेसम्म मन्त्रीपरिषदले संविधानको प्रावधान अनुसार काम गरिरहने अवधिभर प्रधानमन्त्रीले पदभार धारण गर्ने गर्दछ।
शक्तिहरू
दुवै एउटै राजनीतिक दलका भएमा प्रधानमन्त्रीले राष्ट्रपतिको उपराष्ट्रपतिको रूपमा काम गर्नेछन्। कतिपय अवस्थामा राष्ट्रपति संसदमा बहुमतीय दलको नहुँदा वा राष्ट्रिय सरकार बनेको अवस्थामा राष्ट्रपतिभन्दा फरक दलबाट प्रधानमन्त्री नियुक्त हुने व्यवस्था छ। यस्तो अवस्थामा प्रधानमन्त्रीले वास्तविक सरकार प्रमुखको रूपमा काम गर्ने हो।
प्रधानमन्त्रि राष्ट्रपति र मन्त्रिपरिषद्को प्रमुख पछि प्राथमिकताको क्रममा दोस्रो हो। प्रधानमन्त्री संवैधानिक परिषद्, राष्ट्रिय सुरक्षा परिषद्का सदस्य र मन्त्रिपरिषद्को सबैभन्दा वरिष्ठ सदस्य हुनेछन्। संवैधानिक व्यवस्था अनुसार राष्ट्रपतिको पद रिक्त भएमा प्रधानमन्त्रीले ‘राष्ट्रपतिको पद रिक्त भएको र नयाँ राष्ट्रपतिले पदभार ग्रहण गरेको अवधिसम्मको अवधिमा राष्ट्रपतिको कार्यभार सम्हाल्ने र अन्य मध्ये एकजना मन्त्री नियुक्त गर्ने’ उल्लेख छ।
स्वतन्त्रताकोलागि गठबन्धन
स्वतन्त्रताकोलागि गठबन्धन (Alianza por la Libertad) भेनेजुएलामा एउटा राजनीतिक दल हो | अन्द्रेस सोसा पिएत्रि दलको अध्यक्ष हो |
मनमैंजु
नामाकरण
मनमैजु नामाकरण सम्बन्धमा ऐतिहासिक लेखहरु र किंवदन्तीहरूमा धेरै कुराहरु उल्‍लेख गरिको छ। ऐतिहासिक किंवदन्ती अनुसार लिच्छविकालमा राजा गुण कामदेव एक दिन नागार्जुन डाँडा (बालाजु रानीवन) मा सिकारका क्रममा त्यहीँ बास बसेको र राती मनमैजु देवी(अजिमा; ईन्द्रायणी) प्रकट भई चैत्र शुक्ल पूर्णिमाका दिन पुजा अर्चना गरी जात्रा चलाएमा मनो आकाङक्षा पूरा हुने भनी सपना देखेछन्। भोलि बिहान अग्लो स्थानबाट चारैतिर हेदा पानीको दह भएको, काँडाहरूको झयाङैझयाङ वीच एउटा मन्दिर र स-साना वस्तीहरु देखेपछि गुणकाम देवले उक्त मन्दिरसम्म पुग्‍ने बाटो निर्माण गरी त्यहाँको स्थानीय वासीलाई जागृत गराई ईन्द्रायणीको नित्य पुजा अर्चना सहित चार दिनसम्म जात्रा गरी पाँचौँ दिनमा ईन्द्रायणी देवीको चिनो स्वरुप छोडिएको हिरामोतीले जडिएको भोटो देखाउँदा  गुण कामदेव र स्थानीय वासीको मनको आकाङक्षा पुरा भएकोले त्यस समयदेखी नै मनमैंजु देवी नामबाटै यस गाँउको नाम मनमैजु रहनगएको मानिन्छ।
भूगोल
मनमैजु गा. वि. स को सीमाङ्कन पश्चिम र दक्षिणमा महादेव खोला र पूर्वमा साङ्गले खोलाले गरिदिएको छ। यस गा. वि. स को उत्तरमा फुटुङ्ग र काभ्रेस्थली गा.वि.सहरु छन्।
वंडा नं. ४
हाललाई छैन
गगनधर्म चित्तनिधि
गगनधर्म चित्तनिधिको संक्षिप्त इतिहास
गगनधर्म चित्तनिधि (तिब्बती:, वयली: gnam chos thugs kyi gter kha) भनेको आठौँ शताब्दी भित्र खान्लोब-छोस्सुम (महोपाध्याय शान्तरक्षित, आचार्य गुरु पद्मसम्भव तथा तिब्बती धर्मराज ठ्रीस्रोङ देउचन)को युगमा रहेको गुरु पद्मसम्भवको शिष्य छिम्फुको पच्चिस-महासिद्धहरू मध्ये शुद्पु पाल्ग्यी सेङ्गेको सत्यलीलाको रूपमा गुरु पद्माकरको भविष्यवाणीद्वारा  प्रामाणित निधिअन्वेषक निर्माणकाय मिग्युर दोर्जे (सन् १६४५-१६६७) तेह्र सालको उमेर हुँदा तिब्बती पञ्चाङ्ग अनुसार फाल्गुन महिनाको कृष्णपक्ष देखि चैत्रमासको शुक्लपक्ष सप्तमीको दिन सम्ममा महाकारुणिका जगद्विनायक एवम् अवलोकितेश्वरले प्रत्यक्षदर्शन गराई प्रत्येक दिन गगनधर्म वज्रपदको एक-एक मूलपद र त्यसका टीका समेत दिनुभएको एक विशेष उपदेशका गम्भीरनिधि अथवा अवलोकितेश्वरको मुखागम हो। यो उपदेशग्रन्थ प्राचीन साम्प्रदायिक गुह्यमन्त्रको नौ-यान मध्ये तीन-अभ्यन्तरतन्त्र समूहका महासन्ति तथा अतियोगको अन्तर्गत र वंशानुसर दिर्घागम परम्परा र आसन्न निधि परम्परा मध्ये दोस्रो परम्परामा पर्छन्। यति मात्र नभई यसमा दिर्घागम, आसन्ननिधि र कर्णवंश परम्परा तीनैवटा समेटिएको बारे यस गम्भिरोपदेशको शिक्षण ग्रन्थमा उल्लेखित रहेको छ। सामान्यतया निधिधर्ममा भूनिधि र मनोनिधि इत्यादि धेरै प्रकारका रहे पनि यो महाकारुणिका अवलोकितेश्वरले निधिअन्वेषक स्वयम्लाई अगाडि आकाशबाट प्रत्यक्षदर्शन गराई साक्षातरूपमा दिनुभएको गम्भीर कर्णवंश हो। अतः निधिपात्र र स्थानमा आधारित नभएको कारणले गगनधर्मको नामले प्रसिद्ध भएको हो। हाल निर्माणकाय मिग्युर दोर्जेको निधिकोष गगनधर्म चित्तनिधि ग्रन्थको आधारमा जम्मा तेह्रवाट पुस्तक रहेको छन्। यस निधिधर्मको अभ्यास विशेष गरी पुर्वनुदित बौद्ध अध्यनकेन्द्रकोरूपमा प्रचलित रहेको प्राचीन बौद्ध सम्प्रदायको छ मूलमठ मध्ये पल्युल साम्प्रदायिक मठमा चलेको अभ्यास हो। पल्युलमा यसको सुरुवात निधिअन्वेषक स्वयम्को शिष्य तथा गगनधर्म निधिग्रन्थको संकलक महासिद्ध कर्म छाग्मेद (१६१३-१६७८) र पल्युल सम्प्रदायको पहिलो सिंहासन-धारक विद्याधर कुन्जाङ शेसरब (१६३६-१६९८) देखि चलेअनुसार पल्युल साम्प्रदायिक मठको क्रमिक सिंहासन-धारकहरूको जीवनकालमा पनि गगनधर्म चित्तनिधिको अभ्यासलाई विशेषरूपमा पालना गर्दैअएकोले आजकलसम्म यो अभ्यास प्रगतिशील र निरन्तरता रहेको छ। कुलपति सिद्धेश्वर पद्म नोर्बु रिन्पोछे र उहाँको जेष्ठशिष्यहरूको कृपाले हाल यस निधिधर्मको अभ्यास भारत, नेपाल, भुटान, चीन आदि एसियाली मुलुक र अमेरिका लगायतका पश्चिमी देशमा पनि विनेयजनहरूको समाजमा विकासित भैरहेको छन्। यो एउटा संक्षिप्त जानकारी मात्र हो। यस निधि सम्प्रदायको विस्तृत इतिहासको बारे गगनधर्मको व्याख्यान र महानिधिअन्वेषक निर्माणकाय मिग्युर दोर्जेको जीवनी, महासिद्ध कर्म छाग्मेद र विद्याधर कुन्जाङ शेसरब आदि गगनधर्मको अभ्यासी वा महान् साधक विद्वान्सिद्धहरूको जीवन-वृत्तांतबाट जान्नु होला।
नेपालमा गगनधर्म चित्तनिधि अभ्यासको प्रारम्भ
हिमालयन शेर्पा बौद्ध संस्कृति संरक्षण समिति द्वारा सन् २०१७ देखि काठमाडौँ टुसाल शेर्पा सेवा केन्द्र ओग्यान पलरी पद्म क्षोलीङमा आयोजित एकमहिने अभ्यासमा सामान्य पूर्वयोगको चार निर्वृत चित्त र विशिष्ट पूर्वयोगको अन्तर्गत शरणगमन, बोधिचित्तोपद, वज्रसत्त्वभावना एवम् मन्त्रजाप, मण्डल अर्पण, गुरुयोग र द्रुतमार्ग उत्क्रान्तियोगका शिक्षण अभ्यासहरू बार्षिकरूपमा भइरहेको छ।
गोठी
नेपालको मध्यपश्चिमाञ्चल विकास क्षेत्र, कर्णाली अञ्चलको हुम्ला जिल्लामा अवस्थित गाउँ विकास समिति हो।
सबरिना हो
सबरिना हो चि येङ (चिनियाँ: 何超盈) एक मकाउकी उद्यमी हुन् । उनी पोली अक्सन मकाउ लिमिटेडकी निर्देशिका र प्रमुख कार्यकारी अधिकृत हुन् । साथै उनी चिउ येङ संस्कृति लिमिटेडकी स्थापनाकर्ता र प्रमुख कार्यकारी अधिकृत हुन् ।    यस वाहेक उनी रिजेन्सी होटल मकाउकी सञ्चालिका तथा मालिक छिन् । सन् २०१६ मा मकाउको प्लाजाओ भर्सेज र कार्ल लागेर्फेल्ड होटलमा योगदान गरेवापत उनलाई फोर्ब्स एसिया शक्ति व्यवसायी महिला: एक पटक हेर्नेपर्नेको सूचीमा स्थान दिइएको थियो । सबरिना एक कला सङ्ग्रहकर्ता र सेलिब्रिटी उत्सवमा प्रायजसो देखा परिरहने महिला हुन् ।
जीवनी र शिक्षा
सबरिनाको जन्म २४ सेप्टेम्बर १९९० मा हङकङमा भएको हो । उनी गेमिङ टाइकुन स्ट्यान्ले होकी ठुली छोरी हुन् । उनको परिवार चार्ल्स माउरिस बेसम्यानका युहुदी डच वंशक हुन् । उनी अङ्ग्रेज वंशकी हुन् भन्ने जानकारी समेत रहेको छ । उनको परिवारमा दुई सानो भाइ र एक सानी बहिनी छन् ।
सबरिनाले वाल्यकालदेखि नै चित्रकलाको अध्ययन गरेकी थिइन् । उनको बुवाको वृहत व्यक्तिगत प्राचीन वस्तुहरू र कलाकृतिको सङ्ग्रह सहितको कला सामुदायिक केन्द्र रहेको थियो जसले सबरिनालाई सानैदेखि प्रभावित बनाएको थियो ।
सबरिनाको कलाप्रतिको चाहनाले गर्दा उनले हङकङ विश्वविद्यालयबाट कला क्षेत्रमा स्नातक गरेकी थिइन् । उनले सन् २०१३ मा स्नातक तह उतिर्ण गरिन ।  सबरिनाले एमबिएको अध्ययन स्विजरल्याण्डबाट गरिन । यस पढाईले उनलाई होटल व्यवस्थापनमा अगाडि बढ्न तयार गरेको थियो । सबरिनासँग हङकङको अचल सम्पति विक्री गर्ने अधिकार पत्र रहेको छ र उनी एक प्रमाणित वित्तीय सल्लाहकार पनि हुन् ।
करियर
सबरिनाले आफ्नो कम्पनीको सञ्चालन् गर्नुभन्दा पहिले विभिन्न कम्पनीमा कार्य गरेकी थिइन् । उनले बैङ्क, कानुनी केन्द्र र उच्च न्यायलयको न्यायधिशको सहायकको रूपमा कार्य गरेकी थिइन् । उनले १७ वर्षकै उमेरमा उच्च न्यायलयको न्यायधिशको सहायकको रूपमा कार्य गरेर ठुलो छाप छोड्न सफल भएकी थिइन् । उनी त्यस समय कफी बनाउने, फोटोकपी गर्ने र न्यायलयमा मुद्दाको समयमा उपस्थित हुने कार्य अझै सम्झने गर्छिन् ।
सन् २०१५ मा सबरिनाले चिउ येङ सांस्कृतिक लिमिटेड स्थापना गरिन जसको मुख्य उद्देश्य नयाँ कलाकारहरूलाई कलाको क्षेत्रमा पहिचान गर्ने र तिनीहरूलाई छात्रवृति प्रदान गरेर जनकला मेला तथा कला विमोचन कार्यक्रममा उनीहरूद्वारा बनाइएको कलाकृतिलाई हौसला प्रदान गर्ने थियो ।
सन् २०१५ मै सबरिना पोली अक्सन मकाउ लिमिटेडकी निर्देशिका र प्रमुख कार्यकारी अधिकृत बनिन जुन एउटा चिनियाँ र एसियाली कला, प्राचीन वस्तुहरू र बहुमूल्य गहनाहरूलाई प्रस्तुत गर्ने एउटा विमोचन गृह थियो ।  पोली अक्सन मकाउले आफ्नो पहिलो कला विमोचन कार्यक्रम रिजेन्सी मकाउमा सन् २०१५ जनवरीमा गरेको थियो । यस अक्सनको लागत २४,५०,००,००० हङकङ डलर रहेको थियो ।
ब्रेन्डन म्याकुलम
ब्रेन्डन म्याकुलम न्युजिल्यान्ड राष्ट्रिय क्रिकेट टिम का क्रिकेट खेलाडी हुन।
रस्पुरकोट
रस्पुरकोट प्युठान जिल्लामा अवस्थित एक गाउँ विकास समिति हो। यस गा.वि.स.मा ९ वटा वडा छन। यहाँ सरङ्बेसी, खवाङ्ग, घुईवाङ्ग, ढावङ्ग, गोठिबाङ्ग, बालविसौना, डाँडाखर्क, चौरपानी, कोट आदि गाँउहरू पर्दछन्।
बालुवा
ढङ्गाको सानो सानो कणलाई बालुवा भनिन्छ।
तस्वीरहरू
<Gallery> File:Beaches of Israel 03 2016 (29).jpg|बालुवा File:Varieties of Gravel in different shapes and size. 02.jpg|बालुवा File:Gravel 3 2018-06-17.JPG|बालुवा File:Gravel.jpg|बालुवा File:Gravel near White Down Cross - geograph.org.uk - 1765878.jpg|बालुवा File:Varieties of Gravel in different shapes and size. 01.jpg|बालुवा </Gallery>
क्रिस्टल कलेज
क्रिस्टल कलेज चितवन जिल्लाको रत्ननगरमा अवस्थित एक कलेज हो । यसले त्रिभुवन विश्वविद्यालयसँग सम्बन्धन लिएको छ ।
बगाले चुइयाँ
बगाले चुइयाँ नेपालमा पाईने एक प्रकारको चराको नाम हो। यसलाई अङ्ग्रेजीमा ट्री पिपिट (Tree Pipit) भनिन्छ ।
चार्ल्स मङ्गर
चार्ल्स थमस मङ्गर (जन्म: जनवरी १, १९२४) एक अमेरिकी लगानीकर्ता, व्यापारी, परोपकारी र दार्शनिक हुन्। उनी बर्कशायर हथवेको उपाध्यक्ष हुन् । यो वारेन बफेटद्वारा नियन्त्रित सङ्गठन हो; बफेटले मङ्गरलाई आफ्नो साथीको रूपमा वर्णन गरेका छन्।। मङ्गर वेस्को वित्तीय निगमको अध्यक्षको रूपमा १९८४ देखि २०११ सम्म काम गरे।
चाल्र्स थोमस मङ्गरलाई वारेन बफेटका दायाँ हातको रूपमा पनि चिनिन्छ । वारेन बफेटको बर्कसायर हाथवेका उपाध्यक्ष रहेका मङ्गरलाई बफेटले आफ्नो पार्टनर बताउँछन् । चार्ली मङ्गरको जन्म १९२४ जनवरी १ मा ओहामा नेब्रास्कामा भएको थियो । युवा अवस्थामा उनले वारेन बफेटका हजुरबुवाको खाद्यान्य पसलमा काम गरेका थिए । उनका पिता, अल्फ्रेड मङ्गर, वकिल थिए। उनका हजुरबुबाको नाम थोमस चार्ल्स मङ्गर थियो।
उनी युनिभर्सिटी अफ मिसिगनमा भर्ना भए जहाँ उनले गणित अध्ययन गरे।
भुटानका विमानस्थलहरूको सूची
यो भुटानका विमानस्थलहरूको सूची हो, स्थान अनुसार क्रमबद्ध।
भुटान, आधिकारिक रूपमा भुटान अधिराज्य, दक्षिण एसियाको एक भूपरिवेष्ठित राष्ट्र हो, जुन हिमालय पर्वतको पूर्वी छेउमा अवस्थित छ र दक्षिण, पूर्व र पश्चिममा भारत गणतन्त्र र उत्तरमा तिब्बतको सिमाना रहेको छ। भुटानलाई नेपालको नजिकैको राज्यबाट पश्चिममा भारतको सिक्किम राज्यले र बङ्गलादेशबाट दक्षिणमा पश्चिम बङ्गालले छुट्टाएको छ। भुटानको राजधानी शहर थिम्पु हो।
ब्रश
ब्रश (Šiprage, Шипраге) बोस्निया र हर्जगोभिनाको एक गाउँ हो | बोस्निया र हर्जगोभिना क्षेत्र जताततै.
फेसबुक
फेसबुक (Facebook) एक निजीरूपमा सञ्चालित सामाजिक सञ्जाल हो, जुन फेसबुक निगमको स्वामित्वमा रहेको छ। प्रयोगकर्ताहरूले एक अर्कासँग साथी बन्न र सन्देश पठाउनको लागि यसको प्रयोग गर्ने गर्दछन्। आफ्नो प्रोफाइल अध्यावधिक गरी साथीहरूलाई उनीहरूबारे जानकारी समेत गराउँदछन्। यसका अतिरिक्त प्रयोगकर्ताको सहर, विद्यालय, कलेज या कार्यस्थलको आधारमा बनाइएका सञ्जालमा सामेल हुन सक्छन्। आफनो फेसबुक प्रयोगकर्ता पृष्ठको 'वाल' वा 'टाइमलाइन'मा प्रयोगकर्ताले आफनो दैनिकी वा विविध विषय साथीहरू माझ बाँड्न समेत सक्‍छन्। प्रयोगकर्ताहरूले बढीमा ५,००० जना साथी आफ्नो खातामा जोड्न सक्छन्। फेसबुकद्वारा प्रदान गरिएको फेसबुक पृष्ठ नामक विशेष सेवा प्रयोग गरेर चर्चित व्यक्ति, कलाकारहरू आफ्ना प्रशंसकहरूसँग अन्तरक्रिया पनि गर्न सकिन्छ। फेसबुकमा अहिले एकअर्कासँग सन्देश वार्तालाप, भिडियो वार्तालाप, सामूहिक वार्तालाप र गीत सुन्ने जस्ता सुविधाहरू थप गरिएका छन्। फेसबुक प्रयोग गर्नका लागि प्रयोगकर्ताको उमेर कम्‍तिमा १३ वर्षको हुनुपर्ने नियम रहेको छ साथै इमेलबाट फेसबुक खातालाई सक्रिय बनाइने भएकाले प्रयोगकर्तासँग निजी इमेल खाता हुनुपर्दछ, इमेल नभए आफ्नो फोन नम्बर राखेर पनि खाता खोल्न सकिन्छ। फेसबुक चलाउन मन नलागेमा आफ्नो खाता निस्कृय पनि बनाउन सकिन्छ। खाता निस्कृय बनाइसकेपछि तत्कालका लागि फेसबुक खातामा कसैले टिप्पणी, पोस्टलाई लाइक र वालमा लेख्न सक्दैन, तर स्थायीरूपमा भने खाता मेटिदैन र पछि सक्रिय बनाएपछि सबै सूचनाहरू प्राप्त समेत गर्न सकिन्छ। फेसबुकको मुख्य विवादको कुरा यसको गोपनीयताको रहेको छ। यो वेबसाइटको नामको उद्गम भने विश्वविद्यालयले विद्यार्थीहरूलाई एक अर्कालाई चिन्न सहयोग पुर्‍याउने उद्देश्यले तयार पारिएको पुस्तकको नामबाट आएको हो, जुन नयाँ शत्र सुरु हुने बेला सबै विद्यार्थीहरूलाई दिने गरिन्थ्यो।
इतिहास
सन् २००४ मा मार्क जुकरबर्गले हार्वर्ड विश्वविद्यालयमा हुँदा उनका कलेज कोठामा सँगै बस्ने सहपाठी साथीहरू, जो कम्प्युटर विज्ञानका विद्यार्थीहरू थिए: एडवार्डो साभरिन, डस्टिन मोसकविट्ज, क्रिस ह्यूजेस र एन्ड्रयु म्याककोलमसँग मिलेर फेसबुकको स्थापना गरेका हुन्। वेबसाइटले सुरूमा हार्वर्ड विश्वविद्यालयका विद्यार्थीहरू माझ मात्र सीमित रहेपनि पछि बोस्टन क्षेत्रको आइभी लिग र स्ट्यानफोर्ड विश्वविद्यालयमा पनि फैलाइएको थियो।
उपलब्‍धिहरू
फेसबुकमा झन्‍डै ५०,००,००,००० (पचास करोड) जनाले एकाउन्‍ट खोलिसकेका छन् । सन् २००९ को जनवरीमा Complete.com ले गरेको सर्वेक्षणमा फेसबुक विश्‍वकै बढी प्रयोग हुने सामाजिक सञ्‍जालको रूपमा रहेको छ। comScore को अप्रिल २००८ को प्रतिवेदन अनुसार फेसबुक सबैभन्‍दा बढी चलाईने वेभसाइटको रूपमा रहेको छ। Alexa का अनुसार यो विश्‍वको दोस्रो बढी मानिसले चलाउने साईटमा रहेको छ। फेसबुकलाई सन २००७मा PC Magazineको "Top १०० Classic Websites" (उत्‍कृष्‍ट १०० वेभसाटटहरू)मा सामेल गरिएको थियो र सन २००८ मा वेबी अवार्ड्सले "People's Voice Award" प्रदान गर्यो । सन २००६मा विद्यार्थीहरू माझ गरिएको अध्‍ययनमा फेसबुक चलाउनेको सख्‍या धेरै संख्यामा पाईएको थियो ।
फेसबुक मेसेज
सन २०१० नोभेम्‍बर १५का दिन फेसबुकका प्रमूख कार्यकारी अधिकृत अर्थात् सि.ई.ओ.जुकरबर्गले'फेसबुक मेसेज' सुविधा ल्याउने कुरा सार्वजनिक गरे । उनले एक पत्रकार सम्‍मेलनमा अब फेसबुक प्रयोगकर्ताहरू @facebook.com राखेर इमेल खोल्‍न सक्‍ने बताएका छन्। कतिले भने 'फेसबुक मेसेज' लाई 'जि-मेल किलर'को संज्ञा समेत दिएका छन्। 'प्रोजेक्‍ट टाइटान'को कोडनाममा बनाईएको 'फेसबुक मेसेज'लाई पूर्णरूपमा बनाउन भने १५ महिना लाग्‍ने बताईएको छ।
नेपालमा फेसबुक निगरानी बैठक
सामाजिक संजाल फेसबुकलाई अल कायदा जस्ता आतंकवादी संस्थाले प्रयोग गरेको सन्दर्भ सहितको मूख्य एजेन्डा लिएर यसै वर्षको डिसेम्बर भित्र वर्ल्ड एसोसिएसन अफ प्रेस काउन्सिल्सको बैठक नेपालमा बस्‍ने समाचारहरू सुन्‍नमा आएको छ। डच राजधानी एमस्टर्डममा भएको अलायन्स अफ प्रेस काउन्सिल्सको १२ वार्षिक साधारण सभा पछि उक्त जानकारी दिइएको हो । फेसबुकलाई अहिलेसम्म कसैको निगरानीमा राखिएको छैन । फेसबु लगायत अन्य सामाजिक सञ्जाहलरूको बढ्दो दुरुपयोगका कारण नेपाल सरकारले नेपालमा फेसबुकमा प्रतिबन्द लगाउने भनि बिधेयक बनाएको छ । यदी फेसबुक लगायतका सामाजिक सञ्जालहरूलाई नेपाल सरकारमा दर्ता गराएर नेपालमा कार्यालय बनाइए मात्र नेपालमा फेसबुक लगातका सामाजिक सञ्जालहरू प्रयोग गर्न पाइने र अन्यथा फेसबुक लगायत टुइटर, इन्स्टाग्राम आदी सामाजिक सञ्जाललाई नेपालमा प्रयोग गर्न नपाइने बिधेयक बनाइएको छ । यदी यो बिधेयक पारित भएमा नेपालमा फेसबुक माथी पूर्णतया रोक लगाइने छ । फेसबुकको मुख्य कार्यालयलाई पनि नेपाल सरकारले यो बारेमा चेतावनी सहित पत्र पठाएको छ ।
फेसबुक हानिकारक
फेसबुकले प्रयोगकर्ताहरूको अमुल्य समय त बर्बाद पार्छ नै यसका साथै यो चुरोट,खैनी जस्ता हानिकारक अमलहरू जत्तिकै हानिकारक भएको कुरा विज्ञहरू बताउँछन् । प्रयोगकर्ताहरूका लागि यो एक नसा जस्तै हुन्छ ।
आलोचना र विवाद
फेसबुकको महत्त्व र मापनले धेरै डोमेनहरूमा आलोचना निम्त्याएको छ। मुद्दाहरूमा इन्टरनेट गोपनीयता, प्रयोगकर्ता जानकारीको अत्यधिक प्रतिधारण, यसको अनुहार पहिचान सफ्टवेयर,  यसको लत गुण र कार्यस्थलमा यसको भूमिका, कर्मचारी खाताहरूमा रोजगारदाता पहुँच सहित।
फेसबुकमा ईर्ष्याको भावना सहित मनोवैज्ञानिक प्रभावहरू भएको आरोप छ र तनाव,  ध्यान अभाव र सामाजिक मिडिया लत।
युरोपेली एन्टिस्ट ट्रस्ट नियामक मार्ग्रेथ भेस्टेगर ले निजी डेटासँग सम्बन्धित फेसबुकको सेवा सर्तहरू "असंतुलित" रहेको बतायो।
बिजुली प्रयोगको लागि फेसबुक आलोचना गरिएको छ, कर बचाउनु, वास्तविक नाम प्रयोगकर्ता आवश्यकता नीतिहरू, सेन्सरशिप र संयुक्त राज्य अमेरिकामा यसको संलग्नता  PRISM निगरानी कार्यक्रम छ।
प्रयोगकर्तालाई अवैध र / वा आपत्तिजनक सामग्री प्रकाशित गर्न अनुमति दिँदा फेसबुक आलोचना गरिएको छ। विशेष समावेश प्रतिलिपि अधिकार र बौद्धिक सम्पत्ति उल्लङ्घन, घृणायुक्त भाषण, बलात्कार को उत्तेजित र आतंकवाद,  नकली समाचार,   र अपराध, हत्या र प्रत्यक्ष हिंसा घटनाहरू।
एक्सप्रेस ट्रिब्यून  का अनुसार, फेसबुकले "अफशोर कम्पनीहरू प्रयोग गरेर करोडौं डलर प्रयोग गर्नबाट रोके"।
श्रीलंकाले मे २०१९ मा मुस्लिम विरोधी दंगे पछि फेसबुक र व्हाट्सएप दुबैलाई रोक्‍यो, जुन इस्टर आइतवार बम विस्फोट पछि एकै बर्ष श्रीलंकामा शान्ति कायम गर्नका लागि अस्थायी उपायको रूपमा भएको देशको सबैभन्दा खराब हो।
बम्घा
बम्घा गुल्मी जिल्लामा अवस्थित एक गाउँ विकास समिति हो।
फेसबुक
आलोचना र विवाद
फेसबुकले ३&nsb;बिलियन २०१८ को अन्तिम क्वार्टर र २०१९ को पहिलो क्वाटरमा मात्र नक्कली खाताहरू हटायो। सामाजिक नेटवर्कले मात्र २.३९ अर्ब मासिक सक्रिय उपयोगकर्ता रिपोर्ट गरेको खण्डमा यो एक बेतहाताको उच्च संख्याको रूपमा लिइन्छ।
धनगढी विमानस्थल
सुदुरपस्चिम नेपालको तराइमा रहेको धनगढी विमानस्थल सुदुरपस्चिम तराइ क्षेत्रको प्रमुख विमानस्थल हो। धनगढी विमानस्थलको एअरपोर्ट कोड |DHI|VNDH हो।
नामांकरण
यो विमानस्थलको नाम नेपालको धनगढी नगरको नामबाट राखीएको हो।
स्थिति
यो विमानस्थल कैलाली सदरमुकाम धनगढीको पूर्वी क्षेत्रमा पूर्व पश्चिम लम्विएर रहेको छ।
विमान सेवाहरू
नेपाल वायुसेवा गोर्खा एअरलाईन्स सिता एअर
उडान
यो विमानस्थलबाट हुने प्रमुख हवाई सेवा तलका सहर सम्म बिश्तारित छ-
आधिकारिक भाषामा भारत गणतन्त्रको नामहरू
भारतको २३ आधिकारिक भाषाहरु छ। हिन्दी र अङ्ग्रेजी सरकार काम लागि आधिकारिक भाषाहरु हुन्। तालिका तल भारतको आधिकारिक भाषाहरु भारत नाम सूचियाँ।
पॉण्डिचेरीका जिल्लाहरु
पण्डिचेरी मूलतः ४ पृथक(बिना जोडिएका) जिल्लाहरूले मिलेर बनिएकोछ। ती जिल्लाहरू हुन्: पुदुच्चेरी र कराइकल सबभन्दा ठूला जिल्लाहरू हुन्।
ब्यासी गाविस
ब्यासी नेपालको सेती अञ्चलको बझाङ जिल्लाको एक गाँउ विकास समिति हो। यो ठाउँमा ६३८ वटा घर छन्।
जनसङ्ख्या
नेपालको सन् २००१को जनगणना अनुसार ब्यासीको जनसङ्ख्या ४०२९ छ। यस मध्य पुरुष ४८%, र महिला ५२% छन्।
जेनिन लिन्डमल्डर
जेनिन मारिया लिन्डमल्डर (जन्म: १४ नोबेम्बर १९६८) एक अमेरिकन अश्लील चलचित्र अभिनेत्री तथा कामुक नर्तकी हुन ।
लामोठुँडे चुइयाँ
लामोठुँडे चुइयाँ नेपालमा पाइने एक प्रकारको चराको नाम हो । यसलाई अङ्ग्रेजीमा लङ-बिल्ड पिपिट (Long-billed Pipit) भनिन्छ ।
धर्मगद्दी
धर्मगद्दी दैलेख जिल्लाको दुल्लु दरबार नजिक अवस्तित छ। यस भित्र विभिन्न देवताहरूका कलात्मक मुर्तिहरू राखिएका छन्। बाइसे चौबीसे राज्यकालमा दुल्लु राज्यमा झै झगडा भएमा अथवा मुद्दा मामिलामा साक्षीहरूलाई र अभियुक्तहरूलाई साँचो कुरा बकाउनकोलागी यो मन्दिर भित्र लगिन्थ्यो र उनीहरूला धर्मराजको कसम खान लगाएर बोल्न लगाइन्थ्यो। शिलंगीको रुखमुनि रहेको धर्मगद्दी टिनको छानो हालिएको छ भने हेर्दा एक टहरो जस्तो देखिन्छ। हेर्दा टहरो जस्तो देखिए पनि यस भित्र धर्मराज लगायत विभिन्न देवी देवताहरूका मुर्तीहरू र एक धुनी (अग्नी कुंड) भएकाले स्थानिए जनबोलीमा यसलाई "धर्मगद्दी मन्दिर" भनेको सुनिन्छ। दुल्लु राज्यका राज खानदानका परिवारहरूले यहाँ नित्य पूजा आजा गर्दै आएका छन्। यसलाई खसराजा पृथ्वी मल्लको कृती मानिन्छ।
महत्त्व
धर्म गद्दी भन्दा पनि यहाँ रहेको शिलंगीको रुखको महत्त्व बढी रहेको छ। कहिल्यै पतझर नभएर सधैं हरियो रहने यो शिलंगीको रुख अन्त कतै पनि भेटिन्न भन्ने भनाइ रहेको छ। दशैं र तिहार आउनु पहिले यस शिलंगीको रुखमा फूलहरू देखिनाले यसले चाड पर्वको पहिले स्वागत गर्छ भन्ने भनाइ पनि रहेको छ। अरुबेला फूल न फूल्ने तर तिहारको बेला मात्र फूल फूल्ने भएकाले यस वृक्षलाई अचम्मको वृक्ष मानिन्छ।
थोमस मुलर
थोमस म्युलर (जन्मः १३ सेप्टेम्बर १९८९) जर्मनी राष्ट्रिय फुटबल टिमका खेलाडी हुन् भने उनी व्यवसायिक फुटबल बायर्न म्युनिखका लागि खेल्न गर्दछन् । म्युलरले आक्रामक अलराउन्डरको भुमिका निर्वाह गर्छन्, फरवार्ड र मिडफिल्ड दुवै स्थानमा खेल्न सक्ने खेलाडीका रूपमा चिनिन्छन् । म्युलरको उपस्थितिमा जर्मनीको आक्रमण शक्ति सँधै शसक्त हुने गर्छ । मुख्यतः मिडफिल्डमा जम्ने म्युलर विङ्सबाट पनि राम्रै प्रभाव पार्न सक्छन् । युवा क्लबको जीवन सकेर वरिष्ठ टोलीमा डेब्यु गर्दा मध्यपंक्तिको रूपमा खेले पनि अग्रपंक्तिमा पनि सटीक खेल खेल्ने खेलाडी हुन् मुलर । बायर्न म्युनिख र राष्ट्रिय टोलीले ४-२-३-१ को ढाँचामा खेल्दछन जहाँ म्युलर तीन आक्रामक मिडफिल्डर मध्येमा पर्दछन् । म्युलर परिपक्वता र तीव्र वेग भएका खेलाडीका रूपमा चिनिन्छन् । मैदानमा प्रवेश गरेपछी दबाबमा नरहनु र विपक्षीलाई दबाबमा राख्नु उनको विशेषता हो ।
प्रजातान्त्रिक कार्यबाही (भेनेजुएला)
प्रजातान्त्रिक कार्यबाही (Acción Democrática) भेनेजुएलामा एउटा सामाजिक-जनवादी राजनीतिक दल हो | दल १९३६मा स्थापना गरियो | हेन्रि रामोस दलको महासचिब हो |
यो दल समाजवादी इन्टरनेसनलसँग आबद्ध छ।
जाना कोभा
जाना कोभा (जन्म १३ अप्रिल १९८०) चेक अश्लील चलचित्र अभिनेत्री तथा नग्न मोडेल हुन ।
नरहा गाउँपालिका
नेपालमा ७४४ स्थानीय तह लागू हुँदा सिराहा जिल्लामा साविकका नरहा बल्कवा, चन्द्रअयोध्यापुर, देवीपुर र बर्छावा गाउँ विकास समितिहरूलाई समेटेर नरहा गाउँपालिका बनाइएको हो । यस गाउँपालिकालाई ५ वडामा विभाजन गरिएको छ । यस गाउँपालिकाको कूल जनसङ्ख्या १९,३६९ रहेको छ । यसको क्षेत्रफल २९.२८ वर्गकिलोमिटर रहेको छ । यस गाउँपालिकाको केन्द्र साविकको नरहा गाविसको कार्यालयमा राखिएको छ ।
यनम
यनम भारतीय राज्य पॉण्डिचेरीको एउटा जिल्ला हो।
ठेचाया
नेपालको मध्यपश्चिमाञ्चल विकास क्षेत्र, कर्णाली अञ्चलको हुम्ला जिल्लामा अवस्थित गाउँ विकास समिति हो।
माहे
माहे भारतीय राज्य पॉण्डिचेरीको एउटा जिल्ला हो।
जोकर (द डार्क नाइट)
जोकर सन् २००८ को सुपरहिरो चलचित्र द डार्क नाइटमा देखिएको, डिसी कमिक्सको चरित्रमा आधारित र सोही नामको एउटा काल्पनिक सुपरभिलेन चरित्र हो। यो चलचित्रको निर्देशन क्रिस्टोफर नोलनले गरेका थिए। जोकरको भूमिकामा अस्ट्रेलियाली अभिनेता हिथ लेजर देखिएका थिए। जोकर पात्र एक तीक्षणबुद्धि भएको मनोवैज्ञानिक अपराधी र सामूहिक हत्यारा हुन्छ। उनलाई गोथम सिटीको माफियाहरूले ब्याटम्यान (क्रिस्टियन बेल) लाई मार्न भाडामा लिएका हुन्छन्। ब्याटम्यानका सहयोगीहरू गोथम प्रहरी अधिकारी जेम्स गोर्डन (ग्यारी ओल्डम्यान) र जिल्ला न्यायधिवक्ता हार्भी डेन्ट (आरोन एकार्ट)सँग पनि उनको द्वन्द्व हुन्छ। जोकरले चलचित्रभरी अराजकताका विषयवस्तुहरू प्रस्तुत गरेका छन्, उनले गोथम सहरमा अपराधको माध्यमबाट सामाजिक व्यवस्था बिगार्ने इच्छा व्यक्त गर्दछन्, र ब्याटम्यानसँगको आफ्नो द्वन्द्वबाट आफूलाई परिभाषित गर्दछन्।
कथा
नकाबधारी लुटेराको समुह गोथम शहरको बैङ्क लुट्छन र बैङ्क लुटे पछि एक अर्कालाई मार्छन्। अन्तिम लुटेरा बाच्नु भन्दा पहिले, असली 'जोकर' सबैलाई मारेर लुटेको सबै पैसा लिएर फरार हुन्छ।
माफिया साल मरोनी, ग्याम्बल र चेचेन भिडियो कन्फरेन्सबाट लाउ सँग उनको उसको बैंंकिङ फन्ड लैजाने र हङकङ फरार हुने सम्बन्धित कुरा गर्छन्। यसै बेला जोकर मिटिङमा हस्तक्षेप गर्छन्, र भन्छन् कि ब्याटम्यानको कुनै सिमितता छैन र लाउलाई जसरी पनि समाउनेछन्। त्यसकारण राम्रोको लागि जोकर ब्याटम्यानलाई मार्ने र त्यसको बदलामा सबै पैसाको आधा हिस्साको माग गर्छन्। जोकरको अनुचित मागबाट बिफराए ग्याम्बल जोकरलाई मार्ने सुपारी दिन्छन् तर आखिरीमा ऊ नै जोकरबाट मरिन्छ। र माफिया पनि जोकरको मद्दत लिने निर्णय गर्छन्।
ब्याटम्यान हङ्कङ गएर लाउलाई समाउछन् र गोथम फिर्ता ल्याएर पुलिसलाई बुझाउछन्। लाउद्वारा माफियाको विरुद्ध वयान दिएपछी डेन्ट ती ५४९ अपराधीलाई हिरासत मा पुराउछन्। त्यसै दिन जोकर टिभीमा धम्कि दिन्छन कि यदि ब्याटम्यानले आफ्नो असली पहिचान नबताए ऊ मानिसको ज्यान लिनेछन। जोकर आफ्नो योजना अनुसार हार्बी डेन्ट कमिश्नर लोयेब र न्यायाधीश सुरिलो, जसले माफिया बिरुद्दको मुद्धा सुनुवाई गरेका थिए,को ज्यान लिने सुराक दिन्छन्। कमिश्नर लोयेब र जज सुरिलोको हत्या हुन्छ तर डेन्टको हत्या प्रयास ब्याटम्यानले असफल गरी दिन्छन्। जोकर आफ्नो अर्को योजनामा मेयर एन्थोनी गार्सियाको हत्या गर्ने बनाउछन्। तर गार्डनले मेयरलाई बचाएर आफू सहिद हुन्छन्। पक्राउ परेका हत्याराबाट डेन्टलाइ जोकरको अर्को शिकार रेचल हो भन्ने थाहा हुन्छ।
ब्रुस बाध्य भएर ब्याटम्यानको पहिचान बताउने निर्णय गर्छन्, अर्को दिन पत्रकार सम्मेलनमा डेन्ट, ब्रुसले केहि गर्नु भन्दा पहिले नै, सबैकोको सामुन्ने आफू नै ब्याटम्यान भएको खुलासा गर्छन्। डेन्ट लाई सुरक्षा निगरानीमा कस्टडीमा लिइन्छ। बीच बाटोमा जोकर आफ्नो हतियारबन्द समुहको साथ घेराबन्दी तोड्दै डेन्ट माथि अचानक हमाला गर्छ। ब्याटम्यान यो हमलामा डेन्ट लाई बचाउछन् र गार्डन, जसले आफ्नो मृत्युको अफवाह फैलाएको थियो, जोकरलाई गिरफ्तार गर्न सफल हुन्छन्। गोर्डनलाई मेयरले कमिश्नर पदमा पदोन्नती गर्छन्। तर चाडै नै डेन्ट र रेचल वेपत्ता भएको सुचना आउँछ, जसलाई पहिले नै जोकरद्वारा नियन्त्रित पुलिसकर्मी उनीहरूलाई हरण गरेका हुन्छन्। ब्याटम्यान सोधपुछको लागि जोकरको राम धुलाई गर्छन् र भन्छन् कि रेचल र डेन्ट लाई अलग अलग ठाउँमा विस्फोटक संगै बन्धक बनाइएको छ। ब्याटम्यान तब रेचल र गोर्डन डेन्टको उद्धारको लागि निस्कन्छन्। तर ब्याटम्यान लाई जोकराले दिएको ठेगानामा डेन्ट हुन्छन्। त्यसै बेला भवन मा धमाका हुन्छ र डेन्टको आधा अनुहार जलेकाले उसलाई अस्पताल भर्ना गरिन्छ। रेचललाई बचाउन गोर्डन असफल हुन्छन्। यस्तो अस्तव्यस्तको माझ जोकर लाउ लाई लिएर जेलबाट भाग्छ।
लिघा
लिघा प्युठान जिल्लामा अवस्थित एक गाउँ विकास समिति हो।
जोकर (द डार्क नाइट)
कथा
त्यहि रात, दूई पानी-जहाज मा बस्फोटक राखिएको जानकारी मिल्छ, जुन मध्ये एकमा आम सर्वसाधारण नागरिक र अर्कोमा कैदीहरूलाई उनीहरूको यथास्थानमा पुर्यैइदै थियो। जोकर रेडियो मा दुवै जहाजमा रहेका मानिसहरूलाई भन्छन् कि "मध्य-रातमा म दुवै जहाजलाई उदाइदिन्छ तर यदि उनीहरूलाई बाच्नु छ भने अर्को जहाज लाई बस्फोट गर। त्यसैले चाडो निर्णय गर्नु होला किनकी अर्को जहाजमा रहेकाहरूले पहिले रिमोट दबाउन सक्लान्"। दुवै जहाज का यात्री यसलाई नकार्छन्। तब सम्म ब्याटम्यान र स्वाट टिम जोकरको बिल्डिङमा गएर अन्य बन्धकलाई बचाउछन्।
ब्याटम्यानले जोकरलाई समाउँछन् तब जोकर ब्याटम्यान संग भन्छन्: "हामी दूई एक अर्कालाई मार्न सक्दैनौ । तिमी आफैले बनाएको आफ्नो नियमको कारणले मलाई मार्न सक्दैनौ। र म तिमीलाई मर्दिन किनभने तिमी हुँदा नै धेरै मजा आउँछ। हामी दूई जनाको अस्तित्व एक अर्का लड्नुमा नै रहेको छ।" फेरीमा रहेका मानिसहरूले एक अर्कालाई नमारेको कारण ब्याटम्यानले जोकरलाई "मानिसहरू अझै आदर्शमा विश्वास गर्ने गरेको बताउंछन् ।" जोकर ब्याटम्यान संग आफुले गोथमको आत्माको लडाई आफुले जितेको बताउछन् किनकी जब शहरबासीले डेन्टको हत्यारा वाला "अर्को अनुहार" थाहा पाउँछन्, तब उनीहरूको आशा तुरुन्तै निराशामा बदलिन्छ । ब्याट म्यानले जोकरलाई समाउछन् र जोकरले भन्छ कि "मैले त्यो सेतो सिपाही डेन्ट लाई भ्रस्ट गरी दिए र अब उसले त्यही गर्छ जुन ऊ चाहन्छ"।
जब उसलाई पुलिसहरूले समाउँछ, जोकर त्यसपछी हिंसक रूपमा हास्छ।
उता गोर्डन त्यही जर्जर बिल्डिङ मा पुग्छन् जहाँ रेचलको मृत्यु भएको थियो र अब त्यही डेन्ट बन्दुक ताकेर डेन्टको परिवारको साहारा आफ्नो बदला पुरा गर्न लाई धम्काउछ। ब्याटम्यान मामिला समाधान गर्ने प्रयास गर्छन् तर डेन्ट उसलाई गोली हान्छ। डेन्ट सिक्का उठाएर गोर्डनको छोरालाई दाउमा लगाउनु भन्दा पहिले नै ब्याटम्यानले डेन्टलाई भवनबाट धकेलेर डेन्टको मृत्यु हुन्छ। डेन्टको मृत्युको दोष ब्याटम्यान आफूले लिन्छन् र गोर्डनसँग डेन्टको आदर्शवादी पहिचान जोगाइ राख्न डेन्टको दोष मा पर्दाले छोप्न भन्छन्। गोर्डन अनिच्छाले ब्याटम्यानलाई भगौडा करार दिएर उसको पिछा गर्नुपर्ने हुन्छ।
अन्त्यमा ब्याटम्यान डेन्टको अपराधको जिम्मा आफुले लिएर जोकरको योजनालाई सफल हुन दिदैनन्।
मजदुरहरूको पार्टी (उरुग्वे)
मजदुरहरूको पार्टी (Partido de los Trabajadores) उरुग्वेमा एउटा समाजवादी राजनीतिक दल हो | दल १९८०मा स्थापना गरियो | जुअन कर्लोस भिदाल दलको नेता हो |
अरुबा
अरुबा क्यारेबियन सागरमा अवस्थित द्विपिय राष्ट्र हो ।
धरणीधर कोइराला
धरणीधर कोईराला(वि.सं. १९४९ - वि.सं. २०३६) नेपाली भाषासेवी तथा शिक्षाविद् धरणीधर एक कुशल कवि पनि हुन् ।
जीवनी
धरणीधरको जन्म तात्कालिन पूर्व २ नम्बर, दुम्जामा वि.सं. १९४९ साल माघ २४ गते भएको हो । माता पूण्यमातादेवी तथा पिता आवन्तिनाथ कोईरालाका पुत्र धरणीधरको बाल्यकाल हजुरबुबा पूर्णानन्दको काखमा बित्यो । बनारसबाट आई ए को अध्ययन पुरा गरेका कवि धरणीधर नेपालमा जागिर नमिलेपछि आफ्ना समकालिन मित्र पारसमाणि प्रधानको सहयोगमा वि.सं.१९७६ मा दार्जिलिङको एक सरकारी विद्यालयमा नेपाली शिक्षकको रूपमा प्रवेश गरे । शिक्षकको रूपमा रहेकै बेला कलकत्ता विश्वविद्यालयबाट स्नातक तथा ढाका विश्वविद्यालयबाट बि टि परीक्षा उत्तिर्ण गरेका धरणीधर संस्कृत भाषाका प्रकाण्ड विद्वान थिए । पछि सोहि विद्यालयमा प्रधानाध्यापकको कार्यभार पाएका धरणीधर सन् १९४९मा सेवानिब्रित्त भए । त्यसपछि स्वतन्त्र भारतको पहिलो विधानसभा निर्वाचनमा काङ्ग्रेसका तर्फबाट प्रत्यासी बनेका धरणीधर पराजित भएपछि सन् १९४९ डिसेम्बर देखि दार्जिलिङ जिल्ला सामाजिक शिक्षा अधिकारी भएर सन् १९५४ डिसेम्बर सम्म कार्यरत रहे । त्यसपछि वि.सं. २०१२ सालमा नेपाल फर्किएका धरणीधरले फर्पिङको त्रिभुवन आवासीय माध्यमिक विद्यालयमा प्रधानाध्यापकको रूपमा कार्यरत रहे । आफ्नो सम्पूर्ण जीवन नै नेपाली भाषा तथा शिक्षाको सेवामा समर्पित गरेका धरणीधरको वि.सं. २०३६ सालमा पशुपति क्षेत्रमा निधन भयो ।
कृतिहरू
धरणीधरद्वारा लिखित नैवेद्य नामक प्रसिद्ध कविताकृति बाहेक स्पन्दन, नेपाली मन्जरी, लोकको राज जस्ता कविताकृतिहरु पनि प्रकाशित छन् । धरणीधरले विभिन्न लेख रचना, जीवन तथा वक्तव्यहरु नेपाली वाङमयलाई दिएका छन् । शैक्षिक तथा सामाजिक चेतना, उच्च सस्कार, देशभक्ति एवम् मानविय धारणा जगाउने खालका प्रेरणा धरणीधरका कृतिहरूमा पाइन्छ ।
पुरस्कार तथा सम्मान
वि.सं. २०२२ सालमा धरणीधरलाई नेपाल प्रज्ञा प्रतिष्ठानले त्रिभुवन प्रज्ञा पुरस्कारबाट सम्मानित गर्नुका साथै आजिवन प्राज्ञका रूपमा सम्मान दियो । वि.सं. २०३१ सालमा नेपाली साहित्य सम्मेलनले रथ शोभायात्रा गराई सम्मान दियो । वि.सं. २०३१ सालमा त्रिभुवन विश्वविद्यालयले साहित्य महाविद्यावारिधिबाट सम्मानित गरेको थियो ।
सबै हेर्नुहोस्
नेपाली लेखकहरूको सूची
मूलपानी, काठमाडौं
मूलपानी, काठमाडौँ बागमती अञ्चलको एक गाँउ विकास समिति हो।
अरूवा
अरुबा
छोटोठुँडे चुइयाँ
छोटोठुँडे चुइयाँ नेपालमा पाइने एक प्रकारको चराको नाम हो । यसलाई अङ्ग्रेजीमा ब्लिथ्स पिपिट (Blyth's Pipit) भनिन्छ ।
क्वेस मोडल कलेज
क्वेस मोडल कलेज चितवन जिल्लाको रत्ननगरमा अवस्थित एक कलेज हो । यसले त्रिभुवन विश्वविद्यालयसँग सम्बन्धन लिएको छ ।
फुस्रो आँखे बुलबुल
फुस्रो आँखा भएको बुलबुल एक किसिमको गित गाउँने प्रजातिको चरा हो।यसको कुल वा परिवार en:pycnonotidae हो। यो चरा कम्बोडिया,चिन,लाओस,बुर्मा,थाइल्यान्ड र भियतनाम जस्ता देशहरूमा यी चराहरु पाइन्छ्न् ।यसको प्राकृतिक बासस्थान उष्णसदाबाहार तथा ओसिलो जंगल हुन्।
बिरला प्रौद्योगिकी संस्थान
बिरला प्राविधिक संस्थान भारतको राज्य झारखण्डको रांचीमा अवस्थित एउटा प्राविधिक संस्थान हो।
ज्यास्मिन सेन्ट क्लाइरी
ज्यास्मिन सेन्ट क्लाईरी (बाल्यकालको नाम: रेया आलेसान्ड्रा क्यलाभेरस, जन्म: २३ अक्टुबर१९७२) एक अश्लील चलचित्र अभिनेत्री हुन ।
श्रीलङ्काको राष्ट्रपति
श्रीलङ्काको राष्ट्रपति (ශ්‍රී ලංකා ජනාධිපති; இலங்கை சனாதிபதி) प्रजातान्त्रिक समाजवादी गणतन्त्र श्रीलङ्काको राज्य प्रमुख र सरकारको प्रमुख हुन्। राष्ट्रपति सङ्घ सरकारका प्रमुख कार्यकारी र श्रीलङ्का सशस्त्र बलका कमान्डर-इन-चिफ हुन्।
इतिहास
सन् १९७२ मा, नयाँ गणतन्त्र संविधानले श्रीलङ्कालाई गणतन्त्र घोषणा गर्यो, र श्रीलङ्का अब संवैधानिक राजतन्त्र थिएन। गभर्नर-जनरल श्रीलङ्काको राष्ट्रपतिको कार्यालयले प्रतिस्थापन गरेको थियो। राष्ट्रपति मुख्यतया औपचारिक राज्य प्रमुख थिए, वास्तविक शक्ति प्रधानमन्त्रीमा निहित थियो।
चड्वेला
चड्वेला नेपालको कोशी अञ्चलको सुनसरी जिल्लाको एक गाँउ विकास समिति हो। यो ठाउँमा ११२५ वटा घर छन्।
जनसङ्ख्या
नेपालको सन् २००१को जनगणना अनुसार चड्वेलाको जनसङ्ख्या ६२४४ छ। यस मध्य पुरुष ५१%, र महिला ४९% छन्।
श्रीलङ्काको राष्ट्रपति
इतिहास
सन् १९७८ मा, संविधानको दोस्रो संशोधन वेस्टमिन्स्टर प्रणालीबाट थप अर्ध-राष्ट्रपति प्रणालीमा सारिएको थियो। राष्ट्रपति पद फ्रान्सेली राष्ट्रपति पदको नजिकबाट मोडेल गरिएको एक कार्यकारी पद बन्यो, र अब लामो अवधि र संसदबाट स्वतन्त्रताको साथ राज्यको प्रमुख र सरकारको प्रमुख दुबै थियो।
योग्यता
संविधानले राष्ट्रपति पदका लागि निम्न योग्यताहरू तोकेको छ:
निर्वाचन
पाँच वर्षे कार्यकालका लागि राष्ट्रव्यापी रूपमा हुने राष्ट्रपतिय निर्वाचनमा राष्ट्रपति पदमा निर्वाचित हुन्छन्। निर्वाचित राष्ट्रपतिले अधिकतम दुई कार्यकाल सेवा गर्न सक्छ, प्रत्येक कार्यकाल निर्वाचित कार्यकालको लागि सार्वजनिक सपथ लिने मितिदेखि लागु हुन्छ।
अधिकार
संविधानमा वर्णित राष्ट्रपतिका कर्तव्यहरू हुन्;
अञ्जली शर्मा
अंजलि शर्मा (Anjali Sharma) (जन्म ;१२ डिसेम्बर १९५६, नयाँ दिल्ली ,भारत ) एक पूर्व भारतीय महिला क्रिकेट खेलाडी हुन् जो १९८० को दशकमा भारतको राष्ट्रीय महिला क्रिकेट टिमको लागि एकदिवसीय अन्तर्राष्ट्रिय क्रिकेट म्याच खेल्ने गर्थिन् । उनले आफ्नो करियरमा कुल ३ वनडे म्याच खेलेकी थिइन् । जबकि वनडेमा दुई विकेट लिएर पनि आफ्नो नाम गरेकी थिइन् ।
कोलोरादो पार्टी
कोलोरादो पार्टी (Partido Colorado) उरुग्वेमा एउटा राजनीतिक दल हो | दल १८३६मा स्थापना गरियो |
रामकोट
रामकोट बागमती अञ्चलको एक गाँउ विकास समिति हो।
बिरसा कृषि विश्वविद्यालय
बिरसा कृषि विश्वविद्यालय भारतको राज्य झारखण्डको रांचीमा अवस्थित एउटा विश्वविद्यालय हो।
मध्य अफ्रिकी गणतन्त्र
मध्य अफ्रिकी गणतन्त्र (CAR) (République centrafricaine,, वा सेन्ट्रफिक ; साङ्गो Ködörösêse tî Bêafrîka) मध्य अफ्रिकामा अवस्थित भूपरिवेष्ठित राष्ट्र हो ।
एदुआर्दो भार्गास
इडुआर्डो जिसस भार्गास रोजास (जन्म २० नोभेम्बर १९८९) चिलीका फुटबल खेलाडी हुन् जो मेक्सिकन क्लब तिग्रेस युएएनएल, र चिली राष्ट्रिय फुटबल टिमका लागि फरवार्ड वा विङ्गरको रूपमा खेल्ने गर्दछन् ।
मातातीर्थ
मातातीर्थ बागमती अञ्चलको एक गाँउ विकास समिति हो ।
आमा सम्मान दिवसका दिन यस गाउँमा िस्थत मन्दिरमा स्वर्गीय आमाको यादमा पूजा गरिने परम्परा रहि आएको छ।
जेम्स फाकनर
जेम्स पिटर फाकनर अस्ट्रेलिया राष्ट्रिय क्रिकेट टिम का खेलाडी हुन।
भारतीय खान स्कूल विश्वविद्यालय
भारतीय खान स्कूल विश्वविद्यालय भारतको राज्य झारखण्डको धनबादमा अवस्थित एउटा विश्वविद्यालय हो।
लुङ
लुङ प्युठान जिल्लामा अवस्थित एक गाउँ विकास समिति हो।
धूलिका चुइयाँ
धूलिका चुइयाँ नेपालमा पाइने एक प्रकारको चराको नाम हो । यसलाई अङ्ग्रेजीमा ताउनी पिपिट (Tawny Pipit) भनिन्छ ।
जिना फाइन
जिना फाइन (जन्म: २९ सेप्टेम्बर १९६४) एक अमेरिकन अश्लील चलचित्र अभिनेत्री तथा कामुक नर्तकी हुन ।
हेप्का
हेप्का नेपालको मध्यपश्चिमाञ्चल विकास क्षेत्र, कर्णाली अञ्चलको हुम्ला जिल्लामा अवस्थित गाउँ विकास समिति हो। यहाँ १९९१ को नेपाल को जनगणनाको समयमा १५९ परिवारमा ९७७ व्यक्ति बसोबास गर्दथे ।
जेनिफर डार्क
जेनिफर डार्क (जन्म १८ अगस्ट १९८२) चेक अश्लील चलचित्र अभिनेत्री हुन ।
सिद्धू कान्हू विश्वविद्यालय
सिद्धू कान्हू विश्वविद्यालय भारतको राज्य झारखण्डको दुमकामा अवस्थित एउटा विश्वविद्यालय हो।
चितवन स्कुल अफ मेडिकल साइन्सेस
चितवन स्कुल अफ मेडिकल साइन्सेस चितवन जिल्लाको भरतपुरमा अवस्थित एक मेडिकल कलेज हो। त्रिभुवन विश्वविद्यालयसँग सम्बन्धन प्राप्त यस मेडिकल कलेजको स्थापना विसं २०६३ मा भएको हो।
महेन्द्रनगर विमानस्थल
महेन्द्रनगर विमानस्थल सुदुरपस्चिमान्चल नेपालको महेन्द्रनगर सहरमा अवस्थीत छ। महेन्द्रनगर विमानस्थलको एअरपोर्टकोड |XMG|VNMN हो।
नामांकरण
यो विमानस्थलको नाम नेपालको महेन्द्रनगर सहरको नामबाट राखीएको हो।
स्थिति
यो विमानस्थल महेन्द्रनगर नगरपालिकाको उत्तर पश्चिमी क्षेत्रमा पूर्व पश्चिम लम्विएर रहेको छ।
विमान सेवाहरू
नेपाल वायुसेवा
उडान
यो विमानस्थलबाट हुने प्रमुख हवाई सेवा तलका सहर सम्म बिश्तारित छ-
श्रोतः
बलेटक्सार
बलेटक्सार गुल्मी जिल्लामा अवस्थित एक गाउँ विकास समिति हो।
इसाई प्रजातान्त्रिक दल (उरुग्वे)
इसाई प्रजातान्त्रिक दल (Partido Demócrata Cristiano) उरुग्वेमा एउटा राजनीतिक दल हो | दल १९६२मा स्थापना गरियो |
आइफोन सिक्स
आईफोन सिक्स वा आईफोन ६ सन् २०१४ सेप्टेम्बर १९ मा एप्पल कम्पनीले उपभोक्ता सामु सावर्जनिक गरेको आईओएस ८.० आधारित स्मार्टफोन हो । यो फोन एप्पल कम्पनीको पछिल्लो संस्करण आईफोन फाइभ एस पछि आएको हो । यसको स्क्रिन साइज ४.७ इन्च रहेको छ । एप्पल कम्पनीको अनुसार यो सबैभन्दा बलियो आईफोन रहेको बताइएको छ । नेपालमा पनि आईफोन सिक्सको बिक्रिवितरण एनसेलले गरेको छ|
नापोली फुटबल क्लब
नेपोली नेपल्समा आधारित एक इटालियन पेशेवर फुटबल क्लब हो । यो १९२६ मा स्थापित भएको थियो ।
विनोबा भावे विश्वविद्यालय
विनोबा भावे विश्वविद्यालय भारतको राज्य झारखण्डको हजारीबागमा अवस्थित एउटा विश्वविद्यालय हो।
सर्वशान्ति क्याम्पस
सर्वशान्ति क्याम्पस चितवन जिल्लाको कुरिनटारमा अवस्थित क्याम्पस हो। यसले त्रिभुवन विश्वविद्यालयसँग सम्बन्धन लिएको छ।
वाणभञ्ज्याङ
वाण भञ्ज्याङ बागमती अञ्चलको एक गाउँ विकास समिति हो।
निलकण्ठ क्याम्पस
निलकण्ठ क्याम्पस धादिङ्ग जिल्लाको धादिङ्गमा अवस्थित एक कलेज हो । यसले त्रिभुवन विश्वविद्यालयसँग सम्बन्धन लिएको छ ।
विष्णुपुर गाउँपालिका, सिराहा
नेपालमा ७४४ स्थानीय तह लागू हुँदा सिराहा जिल्लामा साविकका थलहाकटहा, लक्ष्मीपुर प्रमा, राजपुर र विष्णुपुर गाउँ विकास समितिहरूलाई समेटेर विष्णुपुर गाउँपालिका बनाइएको हो । यस गाउँपालिकालाई ५ वडामा विभाजन गरिएको छ । यस गाउँपालिकाको कूल जनसङ्ख्या १८,५२२ रहेको छ । यसको क्षेत्रफल २६.३४ वर्गकिलोमिटर रहेको छ । यस गाउँपालिकाको केन्द्र साविकको विष्णुपुर गाविसको कार्यालयमा राखिएको छ ।
निरुपमा राव
निरूपमा मेनन राव (जन्म ६ डिसेम्बर १९५०) भारतीय विदेश सेवाकी एक सेवानिवृत्त अधिकारी हुन्, जसले ३१ जुलाई २००९ देखि ३१ जुलाई २०११ सम्म विदेश मन्त्रालयमा भारतीय विदेश सचिवको रूपमा कार्य गरी सकेकी छन्। उनी भारतीय विदेश सेवाको यस सर्वोच्च पदमा पुग्ने चोकिला अय्यर पछिकी दोस्री महिला हुन्। उनी १ अगस्त २०११ देखि ५ नोभेम्बर २०१३ सम्म संयुक्त राज्य अमेरिकामा भारतकी राजदूत रही सकेकी छन्।
आफ्नो जीवनकालमा उनले कैयौँ पदहरूमा रहेर काम गरिसकेकी छन्, जसमा - वासिङ्गटनमा प्रेस मामला मन्त्री, मास्कोमा मिशनकी उप-प्रमुख, विदेश मन्त्रालयमा संयुक्त सचिव (पूर्व एसिया), (बाहिरी प्रचार) जसमा उनलाई विदेश मन्त्रालयकी पहिलो महिला प्रवक्ता बनाइयो, कार्मिक प्रमुख, पेरू र चीनकी राजदूत र श्रीलङ्काकी उच्चायुक्त।
प्रारंभिक जीवन
निरूपमा रावको जन्म मलप्पुरम, केरलामा मीमपाट थरवाड़मा भएको थियो। उनका बुवा सेनामा थिए। उनले आफ्नो पढाइ बेगलोर, पुणे, लखनऊ, कून्नूर जस्ता विभिन्न सहरहरूबाट गरिन्। उनले बेङ्गलोरको माउण्ट कारमेल कलेजबाट सन् १९७० मा बीए (अङ्ग्रेजी) अनर्सबाट गरेकि थिइन्; त्यतिबेला यो कलेज मैसूर विश्वविद्यालयसँग सम्बद्ध थियो। पछि उनले महाराष्ट्रमा त्यो बेला मराठवाडा विश्वविद्यालयबाट चिनिने विश्वविद्यालयबाट अङ्ग्रेजी साहित्यमा परास्नातक डिग्री प्राप्त गरिन्। उनले सन् १९७३ मा अखिल भारतीय नागरिक सेवा परीक्षामा सर्वोच्च स्थान प्राप्त गरिन र भारतीय विदेश सेवासँग जोडिइन।
सेवा र कार्यकाल
निरूपमा रावले भारतीय विदेश सेवाको सन् १९७३ को ब्याचमा सर्वोच्च स्थान प्राप्त गरेकी थिइन्। भारतमा आफ्नो प्रशिक्षण पुरा गरे पछि उनले सन् १९७० को दशकको मध्यमा भियना (अस्ट्रिया)को भारतीय दूतावासमा काम गरिन्। उनले सन् १९८१‍-१९८३ सम्म श्रीलंकाको भारतीय उच्चायोगमा पहिलो सचिवको रूपमा काम गरिन्। विदेश मन्त्रालयमा आफ्नो शुरुवाति वर्षहरूमा उनले भारत-चीन सम्बन्धमा विशेषज्ञता हासिल गरिन् साथै प्रधानमन्त्री राजीव गान्धीद्वारा डिसेम्बर १९८८ मा बेइजिङको ऐतिहासिक यात्राको बेला उनी शिष्टमण्डलकी सदस्य समेत रहिसकेकी छन्।
राव सन् १९९२-९३ मा हार्वर्ड विश्वविद्यालयमा अन्तरराष्ट्रीय मामलालो वेदरहेड केन्द्रमा एक सहयोगी (फेलो) थिइन्, जहाँ उनले एसिया-प्रशान्त क्षेत्रको सुरक्षा सम्बन्धी विशेषज्ञता हासिल गरिन्।
उनले वाशिङ्टन र मस्कोको भारतीय दूतावासमा क्रमशः मन्त्री र मिशन उप-प्रमुखको रूपमा कार्य गरिन्। उनीलाई पहिलो पटक राजदूतको रूपमा सन् १९९५-१९९८ को बीचमा पेरू र बोलिभियाको संयुक्त जिम्मेवारी दिइएको थियो। सन् २००१ मा उनी विदेश मन्त्रालयको पहिलो महिला प्रवक्ता बनिन्। सन् २००४ उनीलाई भारतको उच्चायुक्तको रूपमा श्रीलङ्कामा नियुक्त गरिएको थियो। सन् २००६ मा उनी चीनमा भारतको पहिलो महिला राजदूत बनिन्। १ अगस्त २००९ मा उनी शिवशङ्कर मेननको ठाउँमा भारतकी विदेश सचिव बनिन्।
२१ डिसेम्बर २०१० को भारत सरकारले भारतको विदेश सचिवको रूपमा निरूपमा रावको कार्यकाल ३१ जुलाई २००१ सम्म बढाएको थियो।
लेखन
उनले 'रेन राइजिङ' नामक एक कविता सङ्ग्रह लेखेकी छन्। उनका कविताहरूलाई चीनियाँ र रूसी भाषामा अनुवाद गरिएको छ।
आली चुइयाँ
आली चुइयाँ नेपालमा पाइने एक प्रकारको चराको नाम हो । यसलाई अङ्ग्रेजीमा प्याडिफिल्ड पिपिट (Paddyfield Pipit) भनिन्छ ।
बाँदरमुढे घटना
बाँदरमुढे घटना चितवन जिल्ला कल्याणपुर गा.बि.स. माडी स्थित कल्याणपुर बजार र बसन्तपुर बजारको बीचमा रहेको बाँदरमुढे खोलामा तात्कालिन बिद्रोही ने क पा माओवादीहरूले मिति २०६२ साल ज्येष्ठ २३ गते थापेको विद्युतिय धरापमा परि ४१ जना सर्वसाधारण मानिसहरू को ज्यानै गएको घटना लाई बाँदरमुढे घटना भन्ने गरिएको छ।
आलोचना
बाँदरमुढे घटनालाई लिएर राष्ट्रिय तथा अन्तर्राष्ट्रिय जगतमा तात्कालिन ने क पा माओवादी हरूको चर्को आलोचना र बिरोध पनि भएको थियो ।
क्षमा याचना
बाँदरमुढे घटना लाई तात्कालिन ने क पा माओवादी हरूले र अध्यक्ष प्रचण्ड ले समेत गम्भीर भुल र ठुलो गल्ती भएको भनी माफी समेत मागेका थिए ।
मृत्युहुनेहरू
१. बिष्णु घिमिरे कल्याणपुर ८ गोपालनगर माडी २.डिल कुमारी निउरे, माडी नगरपालीका -७, किर्तनपुर
३.निस्चल सापकोटा,माडी नगरपालीका -७, किर्तनपुर ४ रामचन्द्र सुबेदी माडी नगरपालिका -७ किर्तनपुर
स्याडा
नेपालको मध्यपश्चिमाञ्चल विकास क्षेत्र, कर्णाली अञ्चलको हुम्ला जिल्लामा अवस्थित गाउँ विकास समिति हो।
कमल मंदिर
दिल्लीको मुटू अर्थात नेहरू प्लेस नजिकस्थित छ लोटस टेंपल, आफैमा अनौठो छ। यसले हरेक प्रकारको पर्यटकहरूलाई आफू तर्फ तान्छ। यस्तो भनाई छ कि प्रतिदिन लोटस टेंपलमा करीब आठदेखि दस हजार पर्यटक यहाँ आँउछन। यहाँको निर्मल वातावरण प्रार्थना र ध्यानको लागि सहायक छ। यहाँ न त कुनै मूर्ति छ, न कुनै कर्म-कांड हुन्छ। यहाँ विभिन्न धर्मको पवित्र लेखहरू पढिन्छन्। भारतीयहरूको लागि कमलको फूल पवित्रता तथा शान्तिको प्रतीक हो र ईश्वरको अवतारको सङ्केत चिह्न पनि हो। यो फूल हिलोमा भएपनि पवित्र तथा स्वच्छ रहेर फुलछ, यसले सिकाउछ कि धार्मिक प्रतिस्पर्धा तथा भौतिक पूर्वाग्रहहरू भित्र रहेर पनि उनी इ सबैबाट कसरि अनासक्त हुन सक्छन।
नेत्रवती सामुदायिक क्याम्पस
नेत्रवती सामुदायिक क्याम्पस धादिङ्ग जिल्लाको त्रिपुरेश्वरमा अवस्थित एक कलेज हो । यसले त्रिभुवन विश्वविद्यालयसँग सम्बन्धन लिएको छ ।
चैनपुर २
चैनपुर २ नेपालको बागमती अञ्चलको धादिङ जिल्लाको एक गाँउ विकास समिति हो। यो ठाउँमा १३७२ वटा घर छन्।
भूगोल
यो ठाउँको अक्षांश र देशान्तर हो । समुद्र सतह भन्दा यो ठाउँ ७०५ मिटर (२३१२ फुट) माथि पर्दछ।
प्रमुख कार्यकारी अधिकृत
प्रमुख कार्यकारी अधिकृत (सिइओ) सामान्यतया व्यावसायिक, नाफा रहित अथवा गैह्र नाफा रहित सङ्गठनको सबैभन्दा वरिष्ठ अधिकारी (कार्यकारी) वा व्यवस्थापक हुन्छ । कुनै पनि निगम, कम्पनी, गैह्रनाफामुखी, वा सरकारी निकायद्वारा नियुक्त गरिएको प्रमुख नै प्रमुख कार्यकारी अधिकृत हुन् । उसले सामान्यतया कार्यकारी निर्देशक समिति समक्ष आफ्नो प्रतिवेदन पेश गर्दछ । ब्रिटिश अङ्ग्रेजीमा सिइओलाई प्रबन्ध निर्देशक (एमडी) वा प्रमुख कार्यकारी (सिइ) पनि भन्ने गरिन्छ ।
फ्रान्स
फ्रान्स शताब्दीयौं देखि कला, विज्ञान, र दर्शनको अन्तराष्ट्रिय केन्द्रको रुपमा रहेको छ। फ्रान्स युनेस्को विश्व सम्पदाको सङ्ख्यामा पाँचौ स्थानमा छ र प्रमुख पर्यटकीय गन्तब्य हो, २०१८ मा ८.९ करोड भन्दा अधिक विदेशी पर्यटक भित्राएको थियो । फ्रान्स जीडीपीको आधारमा सातौ ठूलो अर्थतन्त्र भएको  विकसित देश हो । विश्व मामिलामा फ्रान्स संयुक्त राष्ट्र सुरक्षा परिषदको स्थायी सदस्य र आधिकारिक परमाणु हतियार भएको एक महाशक्ति हो । फ्रान्स युरोपेली युनियन, युरोजोन्, र जी-सेभेन, उत्तर एट्लान्टिक सन्धि सङ्गठन / नेटो, विश्व व्यापार सङ्गठन, संयुक्त राष्ट्र संघको संस्थापक तथा नेतृत्वदायी सदस्य हो ।
जनसङ्ख्या
फ्रान्सेली जनता फ्रान्सेली भाषा बोल्दछन्। फ्रान्सका केही मानिसहरू बास्क, ब्रेटन, कातालान, कोर्सिकान, जर्मन, फ्लेमिस, ओक्थितान र आल्सातियन भाषाहरू बोल्दछन्।
सरकार
फ्रेन्च गणतन्त्र सुदृढ प्रजातान्त्रिक परिपाटी भएको एकात्मक अर्ध-राष्ट्रपतीय प्रजातान्त्रिक गणतन्त्र हो। यो पाँचौ गणराज्यको संबिधानको अनुमोदन २८ सेप्टेम्बर १९५८ मा जनमत सङ्ग्रहबाट गरिएको थियो। यसले कार्यपालिकाको अधिकारको सम्बन्ध संसदसंग बलियो संग जोडेको छ। कार्यकारी शाखामा दूई नेता हुन्छन्। यस गणराज्यका हालका राष्ट्रपति एमानुएल माक्रोँ, राष्ट्र प्रमुख छन्। राष्ट्रपतिको निर्वाचन वालिग मतदान बाट ५ वर्षको (औपचारिक रुपमा ७ वर्ष) कार्यकालको लागि गरिन्छ । हाल प्रधानमन्त्री जँ क्यास्टेक्स छन् र उनी सरकार प्रमुख हुन्। प्रधानमन्त्रीको चयन र नियुक्ति सरकारको नेतृत्वको लागि राष्ट्रपतिद्वारा हुन्छ ।
फ्रान्स युरोपियन सङ्गठनको सदस्य हो र यस सङ्गठनको सबैभन्दा ठूलो राष्ट्र हो। फ्रान्स आफ्ना धेरै पुराना स्मारकहरू र एतिहासिक ठाँउहरूका कारणले धेरै प्रशिद्ध छ। जस्तै लुभ्र संग्राहालय, आइफल टावर, विजयको गुम्वज, झिभेर्नी, भेर्साइको दरबार र नोत्र दाम। फ्रान्सलाई 'क्षेत्र' र 'विभाग'मा राजनीतिक विभाजन गरिएको छ।
आन्तरिक राजनीति
फ्रान्समा दक्षिणपन्थी दल तथा समाजवादी दल प्रमुख राजनीतिक दल हुन्।
२००७ को फ्रान्सेली राष्ट्रपतिको चुनाव
मुख्य पृष्ठ:२००७ को फ्रान्सेली राष्ट्रपतिको चुनाव
फ्रान्समा मे ६ मा भएको राष्ट्रपति निर्वाचनमा दक्षिणपन्थी उम्मेद्वार निकोला सार्कोजी विजयी भए। दोस्रो चरणको निर्वाचनमा उनले ५३ प्रतिशत मत हासिल गरे। यसैगरी उनका प्रतिद्वन्दी समाजवादी पार्टीका उम्मेद्वार सेगोलेन रोयलले ४७ प्रतिशत मत हासिल गर्न सफल भइन। सेगोलेन रोयलको फ्रान्सको इतिहासमा पहिलो महिला राष्ट्रपति बन्ने सपना मे ६ को निर्वाचन संगै अन्त भएको छ। मे ६ आइतबार भएको निर्वाचनमा फ्रान्समा लगभग ८५ प्रतिशत मत खसेको थियो। यो निर्वाचनमा चार करोड ४५ लाख जनताले मतदानको अधिकार प्राप्त गरेका थिए। यसलाई फ्रान्सको इतिहासमै अत्यन्त उत्साहजनक मानिएको छ।